Rocco e i suoi fratelli
Rocco e i suoi fratelli (; ) je italijansko-francuski crno-bijeli igrani film snimljen 1960. u režiji Luchina Viscontija, poznat po tome što se navodi kao jedno od posljednjih velikih ili značajnih ostvarenja italijanskog neorealizma.

Scenario je kao inspiraciju imao Josip i njegova braća, historijski roman njemačkog pisca Thomasa Manna, ali je radnju premjestio u moderno vrijeme, odnosno prikazao kako siromašna seljačka porodica, koju čini udovica Rosaria Parondi (čiji lik tumači Katina Paxinou) i njena četiri odrasla sina, napušta svoj dom u Basilicati na jugu Italije kako bi životnu sreću pokušala pronaći u Milanu. Glavni protagonisti su dvojica braće - nasilni Simone (koga tumači Renato Salvatori) i čestiti Rocco (koga tumači Alain Delon) - a čiji će odnos zakomplicirati to što su se obojica zaljubila u istu ženu, mladu prostitutku po imenu Nadia (čiji lik tumači Annie Girardot), a što će dovesti do nasilnih i tragičnih posljedica.

Snimanje filma su obilježile velike poteškoće, prije svega vezane uz "problematični" sadržaj, koji je uključivao veliku količinu nasilja, ali i za tadašnje standarde izuzetno eksplicitnu scenu silovanja; zbog toga su Viscontiju gradske vlasti Milana, pod izgovorom da ne žele "ocrniti" svoj grad, odbijale davati dozvole za snimanje na autentičnim lokacijama. Kada je film konačno dovršen, postao je metom cenzora, kako u Italiji, tako i u drugim državama, te je u nekim slučajevima bio skraćen na gotovo polovicu originalnog trajanja. Visconti je tek 1966. godine, temeljem sudske parnice, uspio omogućiti prikazivanje u originalnom obliku.

Kontroverze vezane uz cenzuru su, međutim, isto tako vješto iskorištene od strane producenata te su stvorile veliko zanimanje u italijanskoj javnosti, omogućivši Rocco e suoi fratelli da postane jedan od najvećih filmskih hitova godine i jedan od prvih primjera succès de scandale u svjetskoj kinematografiji. Prikazan je na venecijanskoj Mostri gdje je osvojio Specijalnu nagradu žirija. Također je igrao značajnu ulogu u karijeri mladog Alaina Delona, koji je upravo zahvaljujući njemu postao međunarodna filmska zvijezda. Njegova partnerica Annie Girardot je također postala jednom od najpopularnijih filmskih glumica; tokom snimanja je započela sa ljubavnu vezu sa Renatom Salvatorijem, a kasnije postala i njegova supruga.

Uloge
 Alain Delon ... Rocco Parondi
 Renato Salvatori ... Simone Parondi
 Annie Girardot ... Nadia
 Katina Paxinou ... Rosaria Parondi
 Max Cartier ... Ciro Parondi
 Alessandra Panaro ... Ciro's Fiancée
 Spiros Focás ... Vincenzo Parondi
 Rocco Vidolazzi ... Luca Parondi
 Claudia Cardinale ... Ginetta, Vencenzova zaručnica
 Claudia Mori ... Pralja
 Adriana Asti ... Pralja
 Enzo Fiermonte ... Bokser
 Nino Castelnuovo ... Nino Rossi
 Rosario Borelli ... Un biscazziere
 Renato Terra ... Alfredo, Ginettin brat
 Roger Hanin ... Morini
 Paolo Stoppa ... Cecchi
 Suzy Delair ... Luisa

Izvori

Vanjske veze
 
 
 Rocco and His Brothers at DVD Beaver (includes images).
 

Italijanski filmovi
Francuski filmovi
Dramski filmovi
Authority control 2